วรุฒ วรธรรม

ประวัติ

วรุฒเกิดเมื่อวันที่ 17 กันยายน พ.ศ. 2512 เป็นบุตรชายของนักแสดงอาวุโส นายแรม วรธรรม กับนางอรพิน กุญชร ณ อยุธยา และเป็นหลานตาของ ร้อยโท หม่อมหลวงพร้อม กุญชร (พี่ชายพลโท หม่อมหลวงขาบ กุญชร) และเป็นหลานย่าของนางดอกเอื้อง (ดิบบ์) วรธรรม ผู้ซึ่งเป็นบุตรของ Mr. William Reginald Dibb นายห้างป่าไม้ชาวอังกฤษ
วรุฒสำเร็จการศึกษาจากโรงเรียนกรุงเทพคริสเตียน แล้วเข้ารับการศึกษาต่อด้านการบิน ที่ประเทศอังกฤษ ต่อมาเขาตัดสินใจยุติการเรียน เพื่อเข้าสู่วงการบันเทิง โดยการชักชวนของมิ่งขวัญ แสงสุวรรณ์ น้าชาย โดยงานแรกคือถ่ายแบบให้กับนิตรสารแพรว ต่อมา รุจน์ รณภพ ชักชวนให้เล่นหนัง โดยเรื่องแรกที่แจ้งเกิดคือ ภาพยนตร์เรื่อง คู่กรรม (คู่กับจินตหรา สุขพัฒน์) ตามด้วย เขาชื่อกานต์ (คู่กับจินตหรา สุขพัฒน์) โก๊ะจ๋าป่านะโก๊ะ ฯลฯ ก่อนเข้าสู่จอแก้ว โดยเล่น ละครโทรทัศน์เรื่อง ละอองดาว พี่เลี้ยง ในฝัน ฯลฯ ด้านชีวิตส่วนตัวเขาเคยคบหาดูใจกับ มณีรัตน์ วงศ์จีระศักดิ์
จากภาพยนตร์เรื่อง คู่กรรม เขาประสบความสำเร็จอย่างสูง ถึงขั้นมีการนำกล้องถ่ายรูปส่วนตัวเข้าโรงภาพยนตร์เพื่อถ่ายรูป นายวรุฒ ในโรงภาพยนตร์ ถ่ายรูปกับโปสเตอร์รูปวรุฒ บางโรงภาพยนตร์แจ้งว่าโปสเตอร์นั้นถูกขโมยไป
ผลงานที่มีชื่อเสียงอีกอย่างหนึ่งคือรายการโทรทัศน์ โอโน่โชว์ โดยเป็นพิธีกรคู่กับ เมทนี บุรณศิริ ต่อมาใน วันที่ 27 และ 28 ธันวาคม พ.ศ. 2546 เขาได้จัดคอนเสิร์ต โอโน่โชว์ uncensored ที่ศูนย์วัฒนธรรมแห่งประเทศไทย

ชีวิตส่วนตัว

เคยสมรสโดยไม่จัดงานแต่งงาน กับ เจษฏาวัลย์ จันทร์แตง หรือ เก๋ ประชาสัมพันธ์โรงพยาบาลเวชธานี ซึ่งพบรักกันเมื่อครั้งไปเยี่ยมไข้เพื่อน และมีอายุห่างกับตน 17 ปี เขาระบุว่าสารภาพรักเมื่อ เดือนตุลาคม พ.ศ. 2550 เขาสมรสโดยไม่ได้จดทะเบียนสมรสกัน และมีบุตรชายคือ อาณาจักร วรธรรม (แอร์บัส) คลอดเมื่อปี พ.ศ. 2552 ทางบิดามารดาของ นายวรุฒ ต้องการให้ตรวจดีเอ็นเอ เนื่องจากไม่เชื่อว่าเป็นลูกของนายวรุฒ ด้าน เจษฎาวัลย์ เปิดเผยถึงเรื่องนี้ว่ามีผู้หญิงคนหนึ่งกล่าวหาเขาและลูก กับ มารดาของ นาย วรุฒ ทำนองว่า อาณาจักร วรธรรม ไม่ใช่ลูกของนายวรุฒ ต่อมา ครอบครัว เจษฎาวัลย์ จันทร์แตง นั้นไม่ยินยอมให้มีการตรวจดีเอ็นเอ เนื่องจากกลัวว่าจะแย่งลูกจากตนไปและคิดว่านายวรุฒไม่มีความสามารถที่ดีในการเลี้ยงลูก อีกทั้งทางครอบครัว ของ นางสาว เจษฎาวัลย์ จันทร์แตง ไม่ได้ต้องการค่าเลี้ยงดู ซึงใน ปี พ.ศ. 2559 นาย วรุฒ ยอมรับว่าไม่ได้รับผิดชอบ ค่าใช้จ่ายในการดูแลบุตร ในปีเดียวกัน เขากล่าวขณะออกรายการ คลับ ฟรายเดย์ โชว์ Base On Celeb Story ว่าครั้งหนึ่งในวันเกิดของเขาเขาพาสาว 16 คนมาเจอกันโดยเขาคิดว่าเดี๋ยวยังไงพวกผู้หญิงก็คงยอมคุยกัน
ต่อมาในเดือนสิงหาคม พ.ศ. 2553 นายวรุฒและนางสาวเจษฎาวัลย์ได้แยกทางกัน ในวันที่ 7 ธันวาคม พ.ศ. 2553 โอกล่าวปฏิเสธเรื่องการมีชู้แต่กล่าวยอมรับว่าเที่ยวโคโยตี้อยู่
ในวันที่ 9 ธันวาคม พ.ศ. 2553 เขาได้ออกมาเปิดเผยว่าตนเองมีบุตรชายคนโตที่เกิดจากภรรยาคนแรกอีกหนึ่งคนอยู่ที่ประเทศนิวซีแลนด์ชื่อ "เอ้ก" เขายังกล่าวด้วยว่า "คนที่ผมเคยทำท้องมีเยอะแยะ" และเขากล่าวยอมรับว่าเป็นพ่อของ อาณาจักร วรธรรม เขาไม่ได้กล่าวปฏิเสธว่าไม่เคยพาผู้หญิงมาที่บ้านและปฏิบัติเชิงชู้สาว โดยเขาตอบคำถามดังกล่าวว่า "มีคนพยายามขุดคุ้ยอดีตอันไม่น่าจดจำของภรรยา เขาไม่สนใจ"
ในปี พ.ศ. 2556 ประธานกรรมการบริษัท ทีวี ธันเดอร์ ได้ไล่ออก เนื่องจากมีพฤติกรรมเมาเหล้าระหว่างทำงาน ภายหลังจากนั้น ปี พ.ศ. 2557 เขาตัดสินใจทำธุรกิจเขาเปิดเผยว่าถูกโกงเงินไปจำนวนหลายล้านบาทเขาตัดสินใจขายบ้าน เรือยอร์ซ ทองคำ และย้ายไปอยู่บ้านที่จังหวัดเชียงใหม่
หลังจากงานแสดงเริ่มน้อยลง เนื่องจากติดสุราและบุหรี่เรื้อรัง และได้รับการบำบัดรักษาอย่างต่อเนื่อง ทำให้วรุฒต้องอำลาวงการบันเทิงถาวร โดยเมื่อวันจันทร์ ที่ 17 กรกฎาคม พ.ศ. 2560 วรุฒเริ่มต้นชีวิตใหม่ ด้วยการลงทุนทำอาชีพเสริม ทำธุรกิจร้านอาหารและเครื่องดื่ม ชื่อ "บ้านวรุฒ" เพื่อบริการลูกค้าด้วยตนเอง ซึ่งส่วนใหญ่เป็น แฟนคลับ คนสนิท และ เพื่อนบ้านละแวกใกล้เคียง ที่แวะเวียนมาให้กำลังใจการเริ่มต้นชีวิตใหม่ ในวัย 47 ปี ด้วยการเปิดร้านภายในบริเวณบ้านพักที่บ้านเลขที่ 100 ทางเข้าแกรนด์แคนยอนหางดง บ้านแพะห้วยขวาง ถนนคันคลองชลประทาน สายหางดง ถึง สันป่าตอง ตำบลน้ำแพร่ อำเภอหางดง จังหวัดเชียงใหม่ ซึ่งผลประกอบการนั้นขาดทุน
หลังเลิกดื่มเหล้าอย่างเด็ดขาดมาครึ่งปี เนื่องจากมือจะสั่น อันเกิดจากโรคพิษสุราเรื้อรัง จากการติดเหล้านานกว่า 30 ปี

การเสียชีวิต

วรุฒ เสียชีวิตเมื่อวันที่ 11 กันยายน พ.ศ. 2561 ที่โรงพยาบาลนครพิงค์
งานบำเพ็ญกุศลศพของเขาจัดขึ้นที่วัดพระสิงห์วรมหาวิหาร จังหวัดเชียงใหม่ และมีงานฌาปนกิจศพในวันที่ 23 ธันวาคมของปีเดียวกัน ที่ วัดลัฎฐิวัน (พระนอนขอนตาลศักดิ์สิทธิ์) อำเภอแม่ริม จังหวัดเชียงใหม่ ในการนี้ พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ โปรดให้หม่อมเจ้าฑิฆัมพร ยุคล เสด็จแทนพระองค์